Sindikati kritikuju trgovinske sporazume
Predsednik najvećeg sindikata u SAD – AFL-CIO, Ričard Tramka, smatra da su loši trgovinski sporazumi jedan od faktora nezaposlenosti 
U govoru o stanju unije u januaru predsednik Obama je apelovao na Kongres da po ubrzanoj proceduri ratifikuje sporazum o slobodnoj trgovini sa Južnom Korejom, rekavši da bi on otvorio nova tržišta za američke proizvode: rekao je američki predsednik tada. Medjutim, predsednik najveće sidnikalne federacije u Sjedinjenim Državama, Ričard Tramka, ističe da ne treba žuriti i upozorava da su loši trgovinski sporazumi jedan od faktora visoke nezaposlenosti u Americi: Tramka je to izjavio uoči debate u Kongresu o revidiranom trgovinskom sporazumu sa Južnom Korejom. Pristalice tog sprazuma tvrde da bi on znatno podstakao izvoz američkih automobila u Aziju i doprineo da se otvori čak 70 hiljada novih radnih mesta. Medjutim, Tramka smatra da će taj sporazum najverovatnje samo dovesti do premeštanja radnih mesta van Sjedinjenih Država: Tramka je takodje pozvao Kongres da odbaci sporazum o slobodnoj trgovini sa Kolumbijom, koji je zastao u zakonodavnom telu, ističući da je u toj zemlji prošle godine ubijen 51 sindikalni aktivista. Medjutim, republikanci vrše pritisak da se odobre sporazumi i sa Panamom i sa Kolumbijom. Republikanski senator Robert Portman, bivši zvaničnik zadužen za spoljnu trogvinu, kaže da će dalja odlaganja samo naneti štetu američkim izvoznicima: Obamina administracija bi želela da trgovinski sporazum sa Južnom Korejom bude usvojen do 1. jula kada sličan sporazum te zemlje sa Evropskom unijom stupa na snagu. Medjutim, sindikalni lider Tramka ističe da bi administracija trebalo da usvoji trgovinsku politiku koja nije fokusirana na profite poslovnih korporacija već na pomoć radnicima da sačuvaju svoja radna mesta.